Jaime Mata

Jaime Mata Arnaiz (sündinud 24. oktoobril 1988 Madridis) on Hispaania jalgpallur, kes mängib ründajana Hispaania kõrgliigaklubis Las Palmas.

Ta alustas klubikarjääri Hispaania madalamates liigades. Hispaania esiliigas debüteeris ta hooajal 2014/2015 Girona meeskonnas.

2016. aasta augustis sõlmis ta kaheaastase lepingu Hispaania esiliiga klubiga Valladolidi Real. Hooajal 2017–18 lõi ta esiliigas 33 väravat, millega oli liiga suurim väravakütt. Ta aitas Valladolidi Realil sel hooajal jõuda Hispaania esiliigasse.

Aastatel 2018–2024 mängis ta Hispaania kõrgliigaklubis Getafe. 1. oktoobril 2018 lõi ta mängus Celta de Vigo vastu oma esimese värava Hispaania kõrgliigas. Debüüthooajal lõi ta Hispaania kõrgliigas kokku 14 väravat. Seejärel lõi ta Getafe meeskonnas Hispaania kõrgliigas üle kümne värava vaid hooajal 2019/20 (11 väravat). Kuue hooajaga jäi Mata arvele Hispaania kõrgliigas 37 väravat.

2024. aasta juunis sõlmis Mata üheaastase lepingu Las Palmasega.

Debüüdi Hispaania jalgpallikoondises tegi Mata 23. märtsil 2019 EM-i valikmängus Norra vastu.

 Viited 

Kategooria:Hispaania jalgpallurid
Kategooria:Girona FC mängijad
Kategooria:Valladolidi Reali mängijad
Kategooria:Getafe CF mängijad
Kategooria:UD Las Palmase mängijad
Kategooria:La Liga mängijad
Kategooria:Sündinud 1988